# Se canta

Se canta (var. Se chanta) es una cançon tradicionala occitana espandida dins tota Occitània. La tradicion l'atribuís a Gaston Fèbus (1331-1391). Es considerada coma l'imne occitan; I a un fum de versions, segon los dialèctes e las regions.
Existís tanben una version aragonesa de la cançon, sonada Aqueras montanyas que foguèt adaptada e interpretada pel grop Biella Nuei e puèi, entre d'autres, pel cantaire, autor-compositor e escrivan militant José Antonio Labordeta.

## Noms

Se canta (var. Se chanta) es conegut tanben jol nom Aqueras montanhas (var. Aqueras montanhas; Aqueres montanhes; Aquelei montanhas; Aqueli montanhas) o La font de Nimes (var. La fònt de Nimes; La hont de Nimes) o Montanhes Araneses.

## Status

Una version adaptada, Montanhes araneses, es l'imne oficial de la Val d'Aran dempuèi 1993 segon l'applicacion de l'article 4 de la Lei 16/1990 de 13 de julhet.
Es tanben l'imne oficial de Tolosa FC en la siá version lengadociana dempuèi 2010.

## Simbolica de la cançon

Se canta seriá en fait non solament un imne d'amor e de nostalgia envèrs la femna aimada, mas egalament, e sens dobte sustot, una cançon que fa secretament allusion a la celèbra Crosada contra los albigeses, lo rossinhòl simbolizant l'accés a la dimension mistica en çò dels catars, las montanhas e los obstacles materials e interiors entravant aquesta, l'amor per la femna aimada reenvia finalament a la quista de l'amor espiritual.

## Tèxtes

Versions comparadas de diferentas versions :
| Version aranesa | Version bearnesa | Version lengadociana | Version provençala |
| Aqueres montanhes Que tant nautes son, M'empèishen de véder Mèns amors an o son. | Devath de ma fenèstra, Qu'i a un auseron, Tota la nueit canta, Canta sa cançon. | Dejós ma fenèstra, I a un aucelon Tota la nuèch canta, Canta sa cançon. | Sota ma fenèstra, I a un aucelon, Tota la nuèch canta, Canta sa cançon. |
| Nautes, se son nautes, Ja s'abaisharàn Es mies amoretes Que s'aproparàn. | Se canti, jo que canti, Canti pas per jo, Canti per ma mia Qu'ei a luenh de jo. | Se canta, que cante, Canta pas per ieu, Canta per ma mia Qu'es al luènh de ieu. | Se canta e recanta, Canta pas per ieu: Canta per ma mia Qu'es au luènh de ieu. |
| Montanhes araneses A on es pastors Es hònts regalades Tròben, e jordons. | Aqueras montanhas Que tan hautas son, M’empachan de véder Mas amors on son. | Aquelas montanhas Que tan nautas son, M'empachan de veire Mas amors ont son. | Aquelei montanhas Que tant autas son, M'empachan de veire Meis amors ont son. |
| Se cantes, perqué cantes? Cantes pas per jo, Cantes per ma hilha Que non ei près de jo. | Baishatz-ve, montanhas, Planas, hauçatz-ve, Tà que pòsqui véder Mas amors on son. | Baissatz-vos, montanhas, Planas, levatz-vos, Per que pòsca veire Mas amors ont son. | Autas, ben son autas, Mai s'abaissaràn, E meis amoretas Vèrs ieu revendràn. |
| Montanhes coronades Tot er an de nhèu, Tan nautes e bères Que vos pune eth cèu. | Aqueras montanhas Que s'abaisharàn E mas amoretas Que pareisheràn. | Aquelas montanhas Tant s'abaissaràn, Que mas amoretas Se raprocharàn. | Baissatz-vos, montanhas, Planas auçatz-vos, Per que pòsque veire Meis amors ont son. |
| Montanhes araneses Pientades de rius, De totes grandeses Vos adorne Diu. | Se sabèvi las véder, On las rencontrar, Passarí l'aigueta Shens paur de'm negar. | | A la fònt de Nimes, I a un ametlièr Que fa de flors blancas Au mes de janvièr. |
| Nòsti amors veiguéretz Com rosèr florir, Volem com es pares, Guardant-vos morir. | Las pomas son maduras, Las cau amassar E las joenes hilhas, Las cau maridar. | | S'aquelei flors blancas Èran d'ametlons, Culhiriáu d'amètlas Per ieu e per vos. |
| | | | Se canta e recanta, Canta pas per ieu: Canta per ma mia Qu'es auprès de ieu. |

## Ligams extèrnes

* Alidé Sans - Aqueres Montanhes - Estivada 2015
* Particion d'una varianta de la cançon legibla sus Occitanica
* Vidèo Nadau - Aqueras montanhas (Olympia 2010)
* Aria MIDI, paraulas e traduccion en francés, e particion
* Bibliotèca nacionala de França. «Colleccion de cançons en occitan».

## Nòtas e referéncias

* 1 2 La prononciacion segon la nòrma AFI es [se ˈkantɔ], [se ˈkanta].
* ↑ «Se Canta (chant) [Article]» (en francés). occitanica.eu.
* ↑ (en francés). www.zictrad.free.fr.
* ↑ La prononciacion segon la nòrma AFI es [akelɔs muntaɲɔs], [akeləs muntaɲəs].
* ↑ La prononciacion segon la nòrma AFI es [la fun de nimɛs].
* ↑ La prononciacion segon la nòrma AFI es [muntaɲəs aɾaˈnesəs].
* ↑ «Eth Plen apròve era letra der Imne d’Aran e inste ara UNESCO a reconéisher er occitan coma Patrimòni Mondiau dera Umanitat» (en occitan). www.conselharan.org.
* ↑ «Depuis aujourd’hui, le TFC a trouvé un hymne, son hymne. Et le choix s’est porté sur « Se Canto », la ballade amoureuse la plus populaire de la région, que les plus fervents reprennent depuis toujours dans le virage Est.» (en francés). www.toulousefc.com.
* ↑ «TFC : « Se canto, une émotion considérable »» (en francés). www.ladepeche.fr.
* ↑ «Imne de la Val d'Aran» (en occitan). arannoticies.com.
* ↑ Universitat de Montpelhièr. «Se Canta» (en oc, fr).
* Wikidata: Q508864
* Multimedia: Se Canta (song)